Na temelju članaka 58. i 118. Zakona o odgoju i obrazovanju u osnovnoj i srednjoj školi (NN br. 87/08., 86/09., 92/10., 105/10., 90/11., 5/12., 16/12., 86/12., 126/12., 94/13., 152/14., 7/17., 68/18, 98/19, 64/20, 151/22 i 156/23.) te članka 58. Statuta Osnovne škole Borovo (dalje u tekstu: Škole), Školski odbor nakon provedene rasprave na Učiteljskom vijeću, Vijeću roditelja i Vijeću učenika na sjednici održanoj 07.10.2025. godine donio je

**ETIČKI KODEKS NEPOSREDNIH NOSITELJA ODGOJNO – OBRAZOVNE DJELATNOSTI OSNOVNE ŠKOLE BOROVO**

1. **OPĆE ODREDBE**

**Članak 1.**

Etički kodeks sadrži pravila uljudnog ponašanja nositelja odgojno-obrazovne djelatnosti (dalje u tekstu: učitelji, stručni suradnici i ostali radnici) prema učenicima, roditeljima ili skrbnicima učenika, drugim građanima i međusobnim odnosima te posljedice kršenja Etičkog kodeksa.

Izrazi u ovom Etičkom kodeksu navedeni u muškom rodu neutralni su i odnose se na sve osobe, muškog i ženskog spola.

**II.** **TEMELJNA NAČELA**

**Članak 2.**

Na obavljanje poslova i ponašanje u Školi primjenjuju se načela:

**a. Načelo poštivanja propisa i pravnog poretka Republike Hrvatske**

Učitelji, stručni suradnici i ostali radnici trebaju poštovati pozitivne propise i pravni poredak Republike Hrvatske i svojim radom i ponašanjem omogućavati primjenu propisa prema svima u Školi pod jednakim uvjetima.

**b. Načelo poštovanja dostojanstva osobe**

Učitelji, stručni suradnici i ostali radnici trebaju poštovati dostojanstvo svih osoba s kojima su u doticaju prigodom obavljanja poslova.

Učitelji, stručni suradnici i ostali radnici imaju pravo tražiti poštovanje svoje osobnosti od svih s kojima su u doticaju.

**c. Načelo zabrane diskriminacije**

Svakome je u Školi u svakom obliku zabranjeno izražavanje diskriminacije prema rasi ili etničkoj pripadnosti ili boji kože, spolu, jeziku, vjeri, političkom ili drugom uvjerenju, nacionalnom ili socijalnom podrijetlu, imovnom stanju, članstvu u građanskoj udruzi, obrazovanju, društvenom položaju, bračnom ili obiteljskom statusu, dobi, zdravstvenom stanju, invaliditetu, genetskom naslijeđu, rodnom identitetu, izražavanju ili spolnoj orijentaciji.



**d.** **Načelo jednakosti i pravednosti**

Učitelji, stručni suradnici i ostali radnici trebaju se prema svakome ponašati na način koji isključuje svaki oblik neravnopravnosti, zlouporabe, zlostavljanja, uznemiravanja ili omalovažavanja.

Učitelji i stručni suradnici ne smiju osobne interese pretpostaviti objektivnom prosuđivanju i profesionalnom obavljanju poslova.

**e. Načelo samostalnosti nastavnog i drugoga stručnog rada**

Učitelju i stručnom suradniku jamči se pravo autonomnog djelovanja u izvođenju nastave i drugom stručnom radu u skladu s propisima, nastavnim planom i programom, nacionalnim i školskim kurikulumom.

1. **Načelo profesionalnosti**

Zaposlenici, a osobito ravnatelj, stručni suradnici i učitelji trebaju prema obilježjima svoje struke odgovorno, savjesno i nepristrano ispunjavati obveze prema učenicima, roditeljima, skrbnicima i drugim građanima.

**g.** **Načelo slobode mišljenja i izražavanja**

U svim područjima života i rada u Školi potiče se i podržava sloboda mišljenja i izražavanja.

**h.** **Načelo razvoja osobnih mogućnosti**

Svakom radniku jamči se stjecanje novih znanja te razvoj osobnih potencijala putem cjeloživotnog učenja u skladu s društvenim mogućnostima.

1. **Načelo zaštite okoliša i skrbi za održivi razvoj**

U Školi se sve djelatnosti trebaju obaviti u skladu s međunarodnim i domaćim standardima za zaštitu okoliša i održivog razvoja zajednice i društva.

**Članak 3.**

Učitelji i stručni suradnici dužni su čuvati dignitet struke i izvan radnog vremena u Školi primjerenim i dostojanstvenim ponašanjem.

**Članak 4.**

Učitelji i stručni suradnici moraju voditi računa o osobnom izgledu i primjerenom odijevanju.

Učitelj za vrijeme nastave ne smije koristiti mobilni telefon.

1. **ODNOS UČITELJA, STRUČNIH SURADNIKA PREMA UČENICIMA**

**Članak 5.**

Učitelji i stručni suradnici koji sudjeluju u odgojno-obrazovnom radu dužni su prema učenicima:

* izvoditi odgojno-obrazovni rad u skladu s ciljevima, zadaćama i standardima osnovnog odgoja i obrazovanja,
* prenositi učenicima što stručnije znanja iz svojega predmeta ili područja,
* osigurati istinitost podataka i prezentaciju sadržaja primjerenu nastavnom predmetu,
* obrađivati nastavne sadržaje na način prihvatljiv i razumljiv učenicima,
* pridonositi intelektualnom razvoju učenika
* saslušati i uvažavati učenikovo mišljenje,
* biti objektivni i nepristrani pri ocjenjivanju učenika uz obvezu suzdržavanja od svih postupanja kojima bi se određeni učenici preferirali, a kod drugih učenika stvarao osjećaj manje vrijednosti,
* uvažavati i prihvaćati učenike s različitim sposobnostima i interesima i omogućiti im odgovarajući intelektualni, emocionalni, moralni i duhovni razvoj u skladu s njihovim mogućnostima,
* poštovati i uvažavati učenikove sposobnosti te se s posebnom pažnjom odnositi prema učenicima s teškoćama u učenju i teškoćama u razvoju,
* razvijati svijest o svojoj nacionalnoj pripadnosti i svim vrednotama povijesne, kulturne i etničke baštine Republike Hrvatske.

**Članak 6.**

Učenike treba odgajati da poštuju i uvažavaju sve osobe bez obzira na nacionalnu ili vjersku pripadnost u skladu s etičkim načelima, humanosti i čovjekoljublju.

**Članak 7.**

Kod saznanja o bilo kakvom obliku fizičkog ili psihičkog nasilja nad učenicima ili bilo kojem drugom društveno neprihvatljivom ponašanju koje može štetiti razvoju i tjelesnom ili psihičkom integritetu djeteta, učitelj i stručni suradnik dužan je u najkraćem mogućem roku izvijestiti ravnatelja škole koji je o tome obvezan izvijestiti nadležne institucije.

**Članak 8.**

Učitelji i stručni suradnici ne smiju učenikova znanja i uratke koristiti za svoje osobne potrebe ili probitke.

**Članak 9.**

* obavljanju odgojno-obrazovne struke učitelji i stručni suradnici dužni su odgovorno postupati sa svim informacijama kojima raspolažu o učenicima ili njihovim obiteljima. Svi ti podaci predstavljaju profesionalnu tajnu.

Dužnost čuvanja službene i profesionalne tajne obvezuje i nakon prestanka rada u Školi, osim u situacijama kada je to odredbama posebnih zakona propisano, odnosno u postupcima pred nadležnim tijelima.

**IV. ODNOS PREMA RODITELJIMA, SKRBNICIMA I DRUGIM GRAĐANIMA**

**Članak 10.**

U odnosu prema roditeljima, skrbnicima i drugim građanima učitelji, stručni suradnici i ostali radnici trebaju nastupati pristojno, skromno, nepristrano, savjesno i profesionalno.

**Članak 11.**

U službenoj komunikaciji s roditeljima, skrbnicima i drugim građanima učitelji, stručni suradnici i ostali radnici trebaju se služiti srpskim i/ili hrvatskim jezikom i razumljivo izražavati.

Posebnu pozornost učitelji, stručni suradnici i ostali radnici trebaju obratiti na osobe s invaliditetom i druge osobe s posebnim potrebama.

**Članak 12.**

Nije dopušteno od roditelja, skrbnika ili drugih građana primati darove, usluge ili ih poticati na darivanje.

**V. MEĐUSOBNI ODNOSI RADNIKA**

**Članak 13.**

U međusobnim odnosima treba se iskazivati uzajamno poštovanje, povjerenje, pristojnost, strpljenje i suradnja.

Ne smije se druge ometati u obavljanju njihovih poslova.

Na sastancima stručnih tijela Škole, učitelji i stručni suradnici trebaju primjenjivati pravila kulturne komunikacije.

**Članak 14.**

U okviru svoga položaja ravnatelj Škole treba poticati učitelje, stručne suradnike i ostale radnike na kvalitetno i učinkovito obavljanje poslova, međusobno uvažavanje, poštivanje i suradnju te korektan odnos prema učenicima, roditeljima, skrbnicima i drugim građanima.

**VI. ODNOS PREMA SREDINI U KOJOJ ŠKOLA DJELUJE**

**Članak 15.**

U komunikaciji s okolinom učitelji i stručni suradnici trebaju točno i argumentirano iznositi činjenice o odgoju i obrazovanju i tako doprinositi poticajnom djelovanju Škole na sredinu u svim segmentima njenog djelovanja.

**VII. JAVNO NASTUPANJE RADNIKA**

**Članak 16.**

Kod javnih nastupa u kojima predstavlja Školu, učitelji, stručni suradnici i ostali radnici mogu iznositi školska stajališta u skladu s dobivenim ovlastima i svojim stručnim znanjem.

Kod javnih nastupa u kojima učitelji, stručni suradnici i ostali radnici ne predstavljaju Školu, a koji su tematski povezani sa Školom, učitelji, stručni suradnici i ostali radnici su dužni naglasiti da iznose osobno stajalište.

**VIII.** **UPOZNAVANJE NOVIH RADNIKA S ODREDBAMA ETIČKOG KODEKSA**

**Članak 17.**

Ravnatelj Škole dužan je sve radnike upoznati s odredbama ovog Etičkog kodeksa. Radnici koji se primaju u radni odnos moraju, prije potpisivanja ugovora o radu, biti

upoznati s odredbama ovoga Etičkog kodeksa.

**IX. JAVNOST ETIČKOG KODEKSA**

**Članak 18.**

Ovaj Etički kodeks objavljuje se na oglasnoj ploči Škole te na mrežnim stranicama

Škole.

**X. POŠTIVANJE ETIČKOG KODEKSA**

**Članak 19.**

Postupanje prema odredbama ovog Etičkog kodeksa obveza je svih neposrednih nositelja odgojno-obrazovne djelatnosti u školskoj ustanovi.

Pritužbe u vezi nepoštivanja ovog Etičkog kodeksa upućuju se ravnatelju Škole.

**XI. STUPANJE NA SNAGU**

**Članak 20.**

Ovaj Etički kodeks stupa na snagu danom objavljivanja na oglasnoj ploči Škole.

**Članak 21.**

Stupanjem na snagu ovog Etičkog kodeksa prestaje važiti Etički kodeks neposrednih nositelja odgojno-obrazovne djelatnosti KLASA:003-05/09-01/8:, URBROJ:2188-87-01-09-1 od 28.05.2009. godine.

KLASA: 011-03-25-01/4

URBROJ: 2196-74-01-25-1

Borovo, 07.10.2025.

Ravnatelj Predsjednik Školskog odbora

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_

Tihomir Jakovljević, prof. Siniša Roknić

Ovaj Etički kodeks objavljen je na oglasnoj ploči Škole i stupio je na snagu dana 07.10.2025.

godine.